als_Latn dik_Latn sag_Latn
Titujt
- Xhon Alen viziton Egjiptin
- Vendimi BE për të mbajtur një takim urgjent
- Rajoni i Kurdistanit të Irakut akuzohet për shitjen ilegale të naftës
- Vritet një prej komandantëve operativë të ISIS në jug të qytetit Kirkuk
- BE i interesuar për të blerë gaz nga Irani
- Protesta në qytetin Aleksandria të Egjiptit
- 47% mbështetje për partinë në pushtet në Turqi
- Zv/ministri i jashtëm iranian diskuton me kryetarin e Kryqit të Kuq Botëror
- Shkatërrohet aleanca Baath-ISIS me vrasjen e Ezat Al Duri
- Vazhdojnë sulmet ajrore të koalicionit në Jemen
E Hënë, 16 Mars 2015 10:36
Amerika prej politikës së eliminimit deri të bashkëpunimi me Bashar Asad
- madhësia e shkronjave Zvogëlo shkronjat rrit madhësinë e shkrimit
- Stampo
- Add new comment
Uashington-IRIB - Megjithë planet e shumta të Uashingtonit kundër Sirisë, sekretari i DASH dhe kreu i CIA-s janë dy nga funksionarët e lartë të SHBA që ka pohuar se për zgjidhjen e krizës në Siri, Amerika duhet të negociojë me presidentin sirian Bashar Asad.
Sekretari amerikan i Shtetit, John Kerry, ka thënë se Uashingtoni do të duhet të negociojë me presidentin e Sirisë, Bashar Asad, për t’i dhënë fund luftës civile në këtë vend. Në një intervistë për televizionin CBS, Kerri nuk ka përsëritur qëndrimin standard të SHBA-së se Asad ka humbur të gjithë legjitimitetin dhe duhet të largohet. “Në fund duhet të negociojmë. Ne kemi qenë gjithmonë të gatshëm për të negociuar në kontekstin e procesit të Gjenevës I”, ka thënë Kerri, duke iu referuar një konference të vitit 2012, e cila ka bërë thirrje për zgjidhje të negociuar të konfliktit në Siri. Edhe shefi i CIA-s ka theksuar se Uashingtoni nuk dëshiron të rrëzohet regjimi shtetëror i Sirisë, për arsye se mund të ndodhë që ekstremistët të vijnë në pushtet. Xhon Bernan, shefi i CIA-s, gjatë një fjalimi në Këshillin për Marrëdhënie me Jashtë, deklaroi se Uashingtoni është i shqetësuar për rreth kësaj se kusht mund të vije në pushtet pas rrëzimit të presidentit sirian Bashar Asad, për arsye se pas rrëzimit i qeverisë së Bashar Asad mund të vijnë në pushtet ekstremistët dhe terroristët në Siri. Ai ka theksuar se ne mendojmë që shqetësimi i Amerikës është plotësisht me vend dhe logjik. Aktualisht elementët ekstremistë dhe terroristë si pjesëtarët e grupit ISIS dhe Al Kaida kanë kontroll më të madh në disa rajone të Sirisë. Amerika në asnjë mënyrë nuk dëshiron që terroristët dhe ekstremistët të marshojnë në rrugët e Damaskut. Fronti arabo-perëndimor i kryesuar nga SHBA dhe Arabia Saudite që nga marsi i vitit 2011 është përpjekur që të përmbysë pushtetin e presidentit sirian Bashar Asad, por kur kanë kaluar katër vite nga ky komplot, ky front nuk ka fituar gjë tjetër veçse rrezikun botëror të terrorizmit. Grupi terrorist ISIS për të përhapur tmerr dhe për të ndikuar tek opinioni publik i ekzekuton pengjet evropiane dhe amerikane përpara kamerave. Perëndimi duke e kuptuar rrezikun serioz të ISIS, krijoi një koalicion kundër këtij grupi terrorist, por deri tani ky koalicion nuk ka arritur qëllimet për të cilat u krijua. Duhet theksuar se grushti më i fuqishëm po u jepet terroristëve të ISIS nga ushtria siriane nën udhëheqjen e presidentit Bashar Asad dhe tashmë Siria ndodhet në prag të fitores përfundimtare në luftën kundër terrorizmit. Nëse SHBA dhe shtetet e tjera perëndimore vërtetë synojnë të përballen me terroristët, duhet patjetër të negociojnë me pushtetin e Sirisë i cili ndodhet në vijën e parë të frontit kundër terrorizmit. Konsolidimi i pozitës së presidentit Bashar Asad në Siri është bërë shkak që funksionarët e lartë të SHBA të detyrohen të ndryshojnë thellësisht politikën e tyre ndaj Sirisë dhe të pranojnë të negociojnë me Asadin për zgjidhjen e krizës siriane para se terrorizmi të kërcënojë interesat jetike të SHBA dhe aleatëve të saj.
fur_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lij_Latn eng_Latn als_Latn als_Latn